Príloha č. 6
k nariadeniu vlády č. …/2004 Z. z.
Vnútorná kontrola výroby doplnená o skúšky vykonané notifikovanou osobou
(postup Aa, variant 1)
Tento postup pozostáva z postupu A, ako je uvedené v prílohe č. 5 a týchto dodatočných požiadaviek:
A.	Projektovanie a konštrukcia
Na jednom alebo niekoľkých plavidlách reprezentujúcich výrobu vykoná výrobca, alebo nechá vykonať vo svojom mene, jednu alebo niekoľko nasledujúcich skúšok alebo ekvivalentné výpočty alebo kontrolu:
a)	skúška stability podľa prílohy č. 1 písm. A bodu 3.2,
b)	skúška charakteristík plávateľnosti podľa prílohy č. 1 písm. A bodu 3.3.
Ustanovenia spoločné pre oba varianty:
Za vykonanie skúšok, výpočtov alebo kontroly je zodpovedná notifikovaná osoba vybraná výrobcom.
B.	Emisie hluku
Pri rekreačnom plavidle vybavenom vnútorným motorom alebo hnacím kormovým motorom bez zabudovaného výfukového systému a pri vodnom skútri:
Na jednom alebo niekoľkých plavidlách reprezentujúcich výrobu plavidiel vykoná výrobca plavidla alebo nechá vykonať vo svojom mene, skúšky emisií hluku stanovené v prílohe č. 1 písm. C, za ktoré je zodpovedná notifikovaná osoba vybraná výrobcom.
Pri vonkajšom motore a hnacom kormovom motore so zabudovaným výfukovým systémom:
Na jednom alebo niekoľkých motoroch každej rodiny motorov reprezentujúcej výrobu motorov vykoná výrobca motora alebo nechá vykonať vo svojom mene, skúšky emisií hluku stanovené v prílohe č. 1 písm. C, za ktoré je zodpovedná notifikovaná osoba vybraná výrobcom.
Keď sa skúša viac ako jeden motor rodiny motorov, na zabezpečenie zhody vzorky sa použije štatistická metóda opísaná v prílohe č. 17.